Formula de pace a lui Volodimir Zelenski nu primește susținere unanimă din partea statelor membre ale Consiliului Europei. Ungaria tocmai a respins rezoluția, iar ministrul de Externe, Peter Szijjarto, a explicat decizia.
Potrivit diplomatului de la Budapesta, excluderea Rusiei de la discuțiile oficiale înseamnă imposibilitatea desfășurării unor negocieri reale.
„În loc să ne fantezim despre războiul nuclear, avem nevoie în sfârșit de negocieri de pace reale”, a scris Szijarto, adăugând: „Negocierile de pace adevărate pot avea loc numai dacă toate părțile în conflict stau în jurul mesei. Astăzi, Consiliul a dorit să adopte o rezoluție, în care a vrut să recunoască numai și exclusiv planul de pace al președintelui Zelenski ca o formulă de pace care trebuie luată în considerare și susținută”.
Szijarto a spus că a cerut ca aceste alte planuri să fie luate în considerare, dar acest lucru a fost respins de majoritatea membrilor CE: „De aceea am respins, pentru că nu a existat nicio rezoluție a Consiliului”, a declarat maghiarul.
Planul de pace al lui Volodimir Zelenski a fost prezentat prima dată în toamna anului 2022. Acesta cuprinde:
2. Securitatea alimentară, incluzând protejarea şi asigurarea exporturilor de cereale ale Ucrainei către cele mai sărace naţiuni din lume.
3. Securitatea energetică, cu accent pe restricţiile de preţ asupra resurselor energetice ruseşti, precum şi pe sprijinirea Ucrainei în refacerea infrastructurii energetice, din care jumătate a fost afectată de atacurile ruseşti.
4. Eliberarea tuturor prizonierilor şi deportaţilor, inclusiv a prizonierilor de război şi a copiilor deportaţi în Rusia.
5. Restabilirea integrităţii teritoriale a Ucrainei - despre care Zelenski a spus că „nu poate fi negociată" - şi reafirmarea acesteia de către Rusia în conformitate cu Carta ONU.
6. Retragerea trupelor ruseşti şi încetarea ostilităţilor, restabilirea frontierelor de stat ale Ucrainei cu Rusia.
7. Justiţie, care să includă înfiinţarea unui tribunal special care să judece crimele de război ruseşti.
8. Prevenirea ecocidului, necesitatea de a proteja mediul, cu accent pe deminare şi refacerea instalaţiilor de tratare a apei.
9. Prevenirea escaladării conflictului şi construirea unei arhitecturi de securitate în spaţiul euro-atlantic, incluzând garanţii pentru Ucraina.
10. Confirmarea încheierii războiului, care să includă un document semnat de părţile implicate.
Rusia s-a retras din Consiliul Europei cu scurt timp înainte de a fi exclusă.
De asemenea, și China a venit cu un plan de pace, redactat destul de evaziv, publicat în februarie 2023:
1.Respectarea suveranității tuturor țărilor.
2.Abandonarea mentalităților din timpul Război Rece.
3.Încetarea focului.
4.Începerea discuțiilor de pace.
5.Rezolvarea crizei umanitare.
6.Protejarea civililor și a prizonierilor de război.
7.Menținerea centralelor nucleare în siguranță.
8.Reducerea riscurilor strategice și a amenințărilor nucleare.
9.Facilitarea exportului de grâne. 10.Încetarea sancțiunilor unilaterale.
11.Menținerea stabilă a lanțurilor de aprovizionare.
12.Promovarea reconstrucției post-război.